9. pielikums 
[bookmark: _Hlk150519725][bookmark: _Hlk150520893][bookmark: _Hlk150519674]Atklāta konkursa “Būvuzraudzība Vilkmuižas ezera apkārtnes 
labiekārtošanas 1. kārtas būvdarbiem” Nolikumam

BŪVUZRAUDZĪBAS LĪGUMS NR. ________________(PROJEKTS)
Par būvuzraudzību Vilkmuižas ezera apkārtnes labiekārtošanas 1. kārtas būvdarbiem


Talsu novada pašvaldība, reģistrācijas Nr. 90009113532, izpilddirektora ____________ personā, kurš darbojas saskaņā ar ________________________(turpmāk – Pasūtītājs), no vienas puses, un
__________________________________, reģistrācijas Nr. ________________,  kuru saskaņā ar ____________ pārstāv __________________________(turpmāk – Izpildītājs) no otras puses, (turpmāk abi kopā un katrs atsevišķi – Līdzēji un Līdzējs), pamatojoties uz Pasūtītāja organizētā Atklāta konkursa “Būvuzraudzība Vilkmuižas ezera apkārtnes labiekārtošanas 1. kārtas būvdarbiem”, identifikācijas Nr. TNP 2023/106 Nolikumam (turpmāk – Atklāts konkurss) rezultātiem, noslēdz šo līgumu (turpmāk – Līgums) par sekojošo:

1. Līguma priekšmets
1.1. Pasūtītājs uzdod un samaksā, savukārt Izpildītājs veic būvuzraudzību (turpmāk – Darbi) objektā “Vilkmuižas ezera apkārtnes labiekārtošanas 1. kārta” (turpmāk – Objekts) visā Objekta būvniecības laikā atbilstoši būvprojektam “Peldvietas un atpūtas vietas izveide pie Vilkmuižas ezera”, Darba uzdevumam (Līguma 1. pielikums), būvuzraudzības plānam un normatīvo aktu prasībām.
1.2. Izpildītājs ar atsevišķu rīkojumu norīko būvuzraugus, kuri norādīti Izpildītāja iesniegtajā piedāvājumā Atklātā konkursā. Rīkojums tiek iesniegts Pasūtītājam 2 (divu) darbdienu laikā pēc Līguma abpusējas parakstīšanas dienas.
1.3. Līdzēji vienojas par Darbu veikšanu šādās būvdarbu stadijās:
1.3.1. būvdarbu izpilde – visā būvdarbu izpildes laikā saskaņā ar būvdarbu līgumā noteiktajiem termiņiem;
1.3.2. būvdarbu garantijas laiks – kas sākas no dienas, kad tiek parakstīts akts par būves nodošanu ekspluatācijā vai saņemts būvobjekta galējais pieņemšanas – nodošanas akts starp Pasūtītāju un būvuzņēmēju, atkarībā kurš no notikumiem iestājas pēdējais.
1.4. Par Darbu veikšanu būvdarbu garantijas termiņā līdzēji noslēdz atsevišķu līgumu, vienojoties rakstiski par Darbu summu apmaksu katram konkrētam gadījumam.

2. Līgumcena un samaksas kārtība
2.1. Līgumcena bez pievienotās vērtības nodokļa (turpmāk – PVN) par Darbu veikšanu saskaņā ar Izpildītāja iesniegto Finanšu piedāvājumu (Līguma 2. pielikums) iepirkuma procedūrai tiek noteikta _____________EUR (summa vārdiem euro, __ centi) (turpmāk – Līgumcena), PVN –  _____________ EUR (summa vārdiem euro, __ centi), kopējā summa – ___________________ EUR (summa vārdiem euro, __ centi).
2.2. PVN samaksu Pasūtītājs veic Latvijas Republikā spēkā esošajos normatīvajos aktos noteiktajā kārtībā un apmērā. Līgumcenā ir iekļautas visas ar Darbu veikšanu saistītās izmaksas – nodokļi, materiāli, darbaspēka izmaksas, tehniskais nodrošinājums.
2.3. Pasūtītājs veic Līgumcenas daļas apmaksu par Darbu izpildi vienu reizi mēnesī, proporcionāli attiecīgajā mēnesī būvuzņēmēja faktiski izpildītājam būvdarbu apjomam, attiecībā pret kopējo Darbu apjomu naudas izteiksmē. Līgumcenas daļas apmaksu Pasūtītājs veic 10 (desmit) darbdienu laikā pēc ikmēneša atskaites apstiprināšanas un rēķina par Darbu izpildi saņemšanas.
2.4. Pēdējo maksājumu par Darbiem Pasūtītājs saskaņā ar Līguma noteikumiem samaksā Izpildītājam 10 (desmit) darbdienu laikā no dienas, kad Izpildītājs ir izpildījis visus ar Līgumu nolīgtos Darbus, Līdzēji ir parakstījuši galīgo Darbu pieņemšanas – nodošanas aktu un Izpildītājs ir izrakstījis galīgo rēķinu. Pēdējais Darbu pieņemšanas – nodošanas akts tiek parakstīts 7 (septiņu) darbdienu laikā pēc akta par Objekta pieņemšanu ekspluatācijā parakstīšanas. Pasūtītājs veic pēdējo maksājumu 10 (desmit) darbdienu laikā pēc rēķina piestādīšanas.
2.5. Izpildītājs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītāja pārstāvim. Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas.
2.6. Norēķini ar Izpildītāju tiek veikti ar pārskaitījumu uz Līgumā norādīto Izpildītāja bankas kontu vai arī Izpildītāja bankas kontu, kas norādīts Izpildītāja iesniegtajā rēķinā.
2.7. Par samaksas dienu tiek uzskatīta diena, kad Pasūtītājs var uzrādīt attiecīgu bankas maksājuma uzdevumu.

3. [bookmark: _Hlk73971210]Līguma izpildes termiņš
3.1. [bookmark: _Hlk73954819]Līgums stājas spēkā no tā abpusējas parakstīšanas dienas un ir spēkā līdz Līgumā noteikto saistību pilnīgai izpildei, t.i., līdz Objekta būvdarbu pabeigšanai un pieņemšanai pastāvīgā ekspluatācijā atbilstoši normatīvo aktu prasībām.
3.2. Plānotais būvdarbu izpildes termiņi un būvuzraudzības darbu izpildes termiņš ir 13 (trīspadsmit) mēneši no Līguma spēkā stāšanās dienas.
3.3. [bookmark: _Hlk126528233]Darbu veikšanu Izpildītājs uzsāk 14 (četrpadsmit) dienas pirms būvdarbu uzsākšanas, bet, ja būvdarbi jau ir uzsākti vai tos jāuzsāk agrāk par 14 (četrpadsmit) dienām no Līguma noslēgšanas dienas, tad 2 (divu) darbdienu laikā pēc Līguma spēkā stāšanās dienas.

4. Līdzēju pienākumi un tiesības
4.1. [bookmark: _Hlk73967134]Izpildītāja pienākumi un tiesības:
4.1.1. nodrošināt, lai Izpildītāja rīcībā Līguma izpildes laikā būtu spēkā esošas licences, sertifikāti un profesionālās civiltiesiskās atbildības apdrošināšanas polise;
4.1.2. veikt būvuzraudzību atbilstoši Darba uzdevumam, Būvniecības likuma un citu būvniecību un būvuzraudzību reglamentējošo normatīvo aktu prasībām;
4.1.3. [bookmark: _Hlk126528037]nodrošināt būvuzrauga klātbūtni Objektā atbilstoši Darba uzdevumā (Līguma 1. pielikums) noteiktajam. Atbildīgā būvuzrauga prombūtnes laikā, nodrošinot būvuzrauga aizvietotāju atrašanos objektā.
4.1.4. 10 (desmit) dienu laikā no būvprojekta saņemšanas un būvdarbu veikšanas projekta saņemšanas no būvuzņēmēja, izstrādāt un saskaņot ar Pasūtītāju būvuzraudzības plānu saskaņā ar spēkā esošajiem normatīvajiem aktiem. Būvuzraudzības plānu vienā eksemplārā iesniegt Pasūtītājam un vienā eksemplārā Talsu novada Būvvaldē (turpmāk – Būvvalde) un / vai Būvniecības valsts kontroles birojā (turpmāk – Birojs);
4.1.5. kontrolēt un uzraudzīt Objekta būvdarbu atbilstību būvniecības jomu regulējošām normām, būvdarbu izpildi atbilstoši Līguma noteikumiem, noslēgtajam būvdarbu līgumam, saskaņotajam un apstiprinātajam būvprojektam, papildinājumiem, Darbu veikšanas projektam.
4.1.6. ievērojot Darba uzdevumu, pārbaudīt, vai pirms būvdarbu uzsākšanas ir veikti visi Vispārīgajos būvnoteikumos noteiktie būvdarbu sagatavošanas darbi; 
4.1.7. obligāti piedalīties būvkonstrukciju, segto darbu un citu izpildīto būvdarbu pieņemšanā, kura tiek veikta saskaņā ar būvniecību reglamentējošo normatīvo aktu prasībām;
4.1.8. bez iepriekšējas rakstiskas Pasūtītāja piekrišanas nepieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu;
4.1.9. pamatojoties uz Būvdarbu veicēja iesniegto informāciju, atbildīgais būvuzraugs sagatavo un iesniedz Pasūtītājam ikmēneša būvuzraudzības ziņojumu 5 (piecu) darbdienu laikā pēc Būvdarbu veicēja izpildes akta (Forma 2) apstiprināšanas. 
4.1.10. ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
4.1.11. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes, vai tieši ugunsgrēka izcelšanās vai eksplozijas draudi, un paziņot par to būvdarbu veicējam, Pasūtītājam, Būvvaldei un/vai Birojam, kā arī, ja nepieciešams Valsts ugunsdzēsības un glābšanas dienesta un citu speciālo dienestu pārstāvju normatīvajos aktos noteiktajā kārtībā. Izpildītājs rīkojumus un darbības koordinē ar būvdarbu vadītāju;
4.1.12. uzņemties atbildību, kas būvuzraugam ir noteikta saskaņā ar normatīvajiem aktiem;
4.1.13. ierasties Objektā ne vēlāk kā 3 (trīs) stundu laikā pēc Pasūtītāja, būvinspektora, Būvvaldes un / vai Biroja pārstāvja pirmā rakstiska vai mutiska pieprasījuma;
4.1.14. pieprasīt no Pasūtītāja vai būvuzņēmēja jebkurus būvprojektu dokumentus (arī detalizētos rasējumus, ja tādi ir izstrādāti), lai rastu precīzu pārskatu par būvdarbu gaitu;
4.1.15. Līguma izpildes termiņa beigās nodot Pasūtītājam visu ar Objektu saistīto dokumentāciju;
4.1.16. saņemt samaksu par Darbu izpildi Līguma 2. nodaļā noteiktajā kārtībā;
4.1.17. atbildēt par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ vai viņa prettiesiskās darbības rezultātā būvuzraudzības darbu izpildes laikā;
4.1.18. atbildēt par informācijas slēpšanu vai nesniegšanu, vai par nepatiesas informācijas sniegšanu Pasūtītājam un par tās rezultātā radītajiem zaudējumiem;
4.1.19. [bookmark: _Hlk73953497]Izpildītājs pirms būves nodošanas ekspluatācijā iesniedz Pasūtītājam, Būvvaldei un/vai Birojam pārskatu par būvuzraudzības plānā norādīto pasākumu savlaicīgu izpildi un apliecina, ka Objekts ir uzbūvēts atbilstoši būvdarbu kvalitātes prasībām un normatīvajiem aktiem. Izpildītājam jāpiedalās būves nodošanā ekspluatācijā;
4.1.20. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā:
4.1.20.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
4.1.20.2. Izpildītāja saimnieciskā darbība tiek apturēta.
4.1.21. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot daba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītajām sekām.
4.2. Pasūtītāja pienākumi un tiesības:
4.2.1. norēķināties ar Izpildītāju par veiktajiem Darbiem Līgumā noteiktajā kārtībā;
4.2.2. pirms būvdarbu uzsākšanas izsniegt Izpildītājam visu Darbu veikšanai nepieciešamo būvprojekta dokumentāciju 1 (vienā) eksemplārā un ar Būvuzņēmēju noslēgtā līguma kopiju;
4.2.3. pirms Darbu izpildes uzsākšanas, iepazīstināt Izpildītāju ar veicamo Darbu un tā apstākļiem, kā arī dokumentāciju, kas attiecināma uz Darbu veikšanu;
4.2.4. regulāri rakstiski informēt Izpildītāju par visiem būvuzņēmēja iesniegtajiem rakstiskajiem paziņojumiem 24 (divdesmit četru) stundu laikā pēc to saņemšanas;
4.2.5. regulāri nosūtīt Izpildītājam kopiju no sagatavotajām atbildēm, pieņemtajiem lēmumiem, nosūtītajām vēstulēm būvuzņēmējam;
4.2.6. savlaicīgi informēt Izpildītāju par būvniecības līguma, termiņu vai tāmju izmaiņām;
4.2.7. prasīt un saņemt no Izpildītāja zaudējumu atlīdzību, kuri Pasūtītājam radušies Izpildītāja vainas, nolaidības vai bezdarbības rezultātā;
4.2.8. citi normatīvajos aktos un Līgumā noteiktie pienākumi un tiesības.

5. Līdzēju atbildība un līgumsodi
5.1. Līdzēji ir savstarpēji atbildīgi par līgumsaistību nepildīšanu vai nepienācīgu izpildi, kā arī atlīdzina otram Līdzējam šajā sakarā radušos zaudējumus.
5.2. Ja Izpildītājs neuzsāk Darbu veikšanu Līguma 3.2.punktā noteiktajā termiņā, tad Izpildītājs maksā Pasūtītājam līgumsodu 0,5 % (nulle komats piecu procentu) apmērā no kopējās Līgumcenas par katru nokavēto dienu, bet ne vairāk kā 10 % (desmit procenti) no Līgumcenas.
5.3. Ja Izpildītājs nepienācīgi pilda ar Līgumu uzliktos pienākumus, Pasūtītājam ir tiesības piemērot līgumsodu 100,00 EUR (viens simts euro un 00 centi) apmērā no Līgumcenas. Par katru pārkāpumu tiek sagatavota pretenzija, kuru paraksta Pasūtītāja, Talsu novada Būvvaldes, Būvdarbu veicēja pārstāvji un/vai citas pieaicinātas personas. Par katru atkārtoti konstatēto pārkāpumu (otrā reize) tiek piemērots līgumsods divkāršā apmērā, bet par katru nākošo (trešā reize un turpmāk) tiek piemērots līgumsods trīskāršā apmērā. 
5.4. Ja Izpildītājs Tehniskajā specifikācijā/Darba uzdevumā norādītos ziņojumus neiesniedz noteiktajos termiņos, Pasūtītājam ir tiesības prasīt par katru gadījumu līgumsodu 0,5 % (nulle komats piecu procentu) apmērā no Līgumcenas par katru nokavēto dienu, bet kopsummā ne vairāk kā 10 % (desmit procenti) no Līgumcenas.
5.5. Ja Pasūtītājs kavē samaksu par veiktajiem Darbiem, Izpildītājam ir tiesības piemērot Pasūtītājam līgumsodu 0,5 % (nulle komats piecu procentu) apmērā no nesamaksātās summas par katru nokavēto dienu, bet ne vairāk kā 10 % (desmit procenti) no kopējās Līgumcenas.
5.6. Līgumsoda samaksa neatbrīvo Līdzējus no Līguma saistību pilnīgas izpildes.
5.7. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas, un kuru nevarēja ne iepriekš paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas, kara darbība, blokādes, varas un pārvaldes institūciju no jauna pieņemti normatīvie akti. Līdzējs, kas atsaucas uz nepārvaramas varas apstākļu darbību, nekavējoties pēc nepārvaramas varas apstākļu iestāšanās rakstiski jāziņo otrai pusei.

6. Apdrošināšana
6.1. Izpildītājam ir pienākums 2 (divu) darbdienu laikā pēc Līguma spēkā stāšanās iesniegt Pasūtītājam atbildīgā būvuzrauga profesionālās civiltiesiskās atbildības apdrošināšanas līgumu ar atbildības limitu 100 % apmērā no Līgumcenas uz būvobjekta būvdarbu un garantijas laiku, atbilstoši Ministru kabineta 2014. gada 19. augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā būvdarbu izpildes un garantijas laikā.
6.2. Gadījumā, ja Izpildītājs kā darba devējs ir apdrošinājis atbildīgā būvuzrauga profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts. Gadījumā, ja apdrošināšanas līgums par atbildīgā būvuzrauga profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (atvasinājums), kas apliecina apdrošināšanas aizsardzības esamību attiecībā uz konkrēto objektu.
6.3. Ja Līguma parakstīšanas brīdī Izpildītājam ir spēkā esošs atbildīgā būvuzrauga profesionālās civiltiesiskās atbildības apdrošināšanas līgums, kas atbilst līguma 6.1. un 6.2. punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu, kura beigu termiņš nav īsāks par Objektam noteikto garantijas periodu. 
6.4. Izpildītājs neuzņemas nekādu atbildību par Pasūtītāja, būvprojekta autora, būvuzņēmēja nodarbināto darbinieku apdrošināšanu pret nelaimes un/vai citiem gadījumiem.

7. Līguma izbeigšanas, grozīšanas un papildināšanas kārtība
7.1. Darbu apjoms drīkst samazināties atbilstoši faktiski nepieciešamajai būvuzraudzībai Darbu veikšanas vietā.
7.2. Ja Darbu izpilde no Izpildītāja neatkarīgu un objektīvu iemeslu dēļ tiek pagarināta ilgāk par Līguma 3.2. punktā noteiktajiem termiņiem, tad Pasūtītājs par nākamo termiņu maksā samaksu par katru dienu. Samaksa tiek aprēķināta kā vienas dienas izmaksa pie pamatlīguma nosacījumiem, kas reizinātas ar Līgumā minētā būvdarbu termiņa pagarinājuma dienu skaitu. 
7.3. Rodoties nepieciešamībai pēc Līgumcenas izmaiņām, Izpildītājs iesniedz Pasūtītājam iesniegumu, pievienojot klāt pierādošus dokumentus, kas apliecina Līgumcenas izmaiņas.
7.4. Veicot izmaiņas, Līdzēji ievēro Publisko iepirkumu likuma 61. panta nosacījumus. Līgumcenas izmaiņas nedrīkst pārsniegt šādas robežas:
7.4.1. 50 % (piecdesmit procentus) apmērā no sākotnējās Līgumcenas Publisko iepirkumu likuma 61. panta trešās daļas 2. un 3. punktā noteiktajos gadījumos;
7.4.2. 10 % (desmit procentus) apmērā no sākotnējās Līgumcenas Publisko iepirkumu likuma 61. panta piektās daļas noteiktajos gadījumos.
7.5. Līguma grozījumi izdarāmi vienīgi rakstveidā un pēc to abpusējas parakstīšanas tie kļūst par Līguma neatņemamu sastāvdaļu. Grozījumi stājās spēkā to parakstīšanas dienā. Visi grozījumi Līgumā jāparaksta personām, kuras uz attiecīgo grozījumu dokumentu parakstīšanas brīdi ir tiesīgas parakstīt Līdzēja vārdā šos dokumentus.
7.6. [bookmark: _Hlk73955787]Pasūtītājam ir tiesības apturēt Līguma darbību, pārtraucot savu saistību izpildi, 15 (piecpadsmit) dienas iepriekš par to rakstiski paziņojot Izpildītājam, sastādot Darbu apturēšanas aktu un veicot norēķinus par faktiski izpildītajiem Darbiem. Izpildītājam nav tiesību pēc Darbu apturēšanas akta sastādīšanas un abpusējas parakstīšanas pretendēt uz kompensāciju par Līguma darbības apturēšanas laikā veikto Darbu. Darbu apturēšanas gadījumā par Līguma darbības atjaunošanu Pasūtītājs vismaz 15 (piecpadsmit) dienas iepriekš rakstveidā informē Izpildītāju. Pirms Darbu izpildes atjaunošanas Līdzēji sastāda un paraksta vienošanos par Līguma darbības atjaunošanu.
7.7. Ja Līgumā noteikto Darbu izpilde tiek pārtraukta no Izpildītāja neatkarīgu iemeslu dēļ, tad Līdzēji sastāda aktu par faktiski izpildītajiem Darbiem, fiksējot tajā Izpildītāja veikto Darbu apjomu proporcionāli Līguma pārtraukšanas brīdi izpildīto būvdarbu apjomam Objektā. Pasūtītājs 15 (piecpadsmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem Darbiem saskaņā ar Līdzēju parakstīto aktu.
7.8. Abpusēji rakstiski vienojoties, Līdzēji ir tiesīgi izbeigt Līgumu pirms termiņa jebkurā laikā.
7.9. Pasūtītājam ir tiesības vienpusēji atkāpties no Līguma šādos gadījumos:
7.9.1. Izpildītājs ir patvaļīgi pārtraucis Līguma izpildi;
7.9.2. Izpildītājs nav sasniedzams juridiskajā adresē;
7.9.3. Izpildītāja vainas dēļ ir radušās būtiskas būvdarbu neatbilstības;
7.9.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.9.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
7.9.6. Izpildītājs saistībā ar Līguma noslēgšanu vai izpildi ir veicis prettiesisku darbību;
7.9.7. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, pārstāvēttiesīgajai personai vai prokūristam vai personālsabiedrības biedram, ja Izpildītājs ir personālsabiedrība, apakšuzņēmējam, kura veicamo Darbu vērtība ir vismaz 10 % (desmit procenti) no Darbu Līgumcenas, vai personai, uz kuras iespējām Izpildītājs ir balstījies, lai apliecinātu tā kvalifikācijas atbilstību Atklāta konkursa procedūras dokumentos noteiktajām prasībām) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.9.8. Izpildītājs pārkāpj vai nepilda Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu skaits ir divi vai vairāk vai piemēroto līgumsodu kopsumma veido 10 % (desmit procentus) no kopējās Līgumcenas;
7.9.9. Izpildītājs Pasūtītājam ir nodarījis zaudējumus vairāk kā 10 % (desmit procentu) apmērā no Līgumcenas un par šiem zaudējumiem starp Līdzējiem nav strīds vai ir spēkā stājies Latvijas Republikas tiesas spriedums par to piedziņu un Izpildītājs noteiktā termiņā Pasūtītājam nav tos atlīdzinājis;
7.9.10. Izpildītājs Līguma 6. nodaļā noteiktajos termiņos un kārtībā neiesniedz Pasūtītājam Atbildīgā būvuzrauga obligātās profesionālās civiltiesiskās apdrošināšanas līgumu.
7.10. Izpildītājam ir tiesības atkāpties no Līguma šādos gadījumos:
7.10.1. Pasūtītājs neveic maksājumus un līgumsods sasniedz 10 % (desmit procentus) no Līgumcenas;
7.10.2. Pasūtītājs pārkāpj vai nepilda citu būtisku Līgumā paredzētu pienākumu;
7.10.3. Pasūtītājs Izpildītājam ir nodarījis zaudējumus vairāk kā 10 % (desmit procentu) apmērā no Līgumcenas un par šiem zaudējumiem starp Līdzējiem nav strīds vai ir spēkā stājies Latvijas Republikas tiesas spriedums par to piedziņu un Pasūtītājs noteiktā termiņā Izpildītājam nav tos atlīdzinājis;
7.10.4. Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem.
7.11. Ja Līgums tiek izbeigts priekšlaicīgi, Izpildītājam 14 (četrpadsmit) dienu laikā jāiesniedz ikmēneša atskaite par pēdējo Darbu periodu un visa Darbu uzraudzības dokumentācija.
7.12. Tiesību atkāpties no Līguma vai prasīt Līguma atcelšanu var izlietot, ja otrs Līdzējs ir ticis brīdināts par iespējamo vai plānoto Līguma atcelšanu un tas nav novērsis Līguma atcelšanas pamatu brīdinājumā noteiktajā termiņā.
7.13. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 15 (piecpadsmit) darbdienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš brīdinājumā norādītos iemeslus.

8. Līguma izpildē iesaistītais personāls, apakšuzņēmēji un to nomaiņa
8.1. Darba veikšanai Izpildītājs piesaista savā piedāvājumā norādīto personālu un apakšuzņēmējus[footnoteRef:1]. Izpildītājs ir atbildīgs par piesaistītā personāla un apakšuzņēmēju veiktā darba atbilstību Līguma prasībām. [1:  tagad un turpmāk slīprakstā attiecināms, ja tiek plānots piesaistīt apakšuzņēmējus.] 

8.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
8.3. Speciālistu sarakstā (saskaņā ar iesniegto piedāvājumu Atklātā konkursā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
8.4. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. 
8.5. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
8.6. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu.

9. Saziņas kārtība
9.1. [bookmark: _Ref82818595]Pasūtītāja pārstāvis, kurš ir atbildīgs par Līguma administrēšanu un ir tiesīgs apstiprināt Izpildītāja iesniegtās ikmēneša atskaites Pasūtītāja vārdā ir __________.
9.2. Jebkuri paziņojumi Līdzējiem Līguma sakarā tiek nosūtīti uz juridiskajām adresēm vai e‑pasta adresēm, kas norādītas Līgumā. Par paziņojumu nosūtīšanas adreses maiņu Līdzējiem ir ne vēlāk kā 5 (piecu) dienu laikā pēc adreses maiņas rakstiski jāinformē otrs Līdzējs.
9.3. Ja paziņojumi tiek nosūtīti kādam no Līdzējiem ar pastu uz Līgumā norādīto adresi, tie tiek uzskatīti par saņemtiem septītajā dienā no dienas, kad sūtījums pastā reģistrēts kā nosūtāmais dokuments. 
9.4. Ja paziņojumi sūtīti pa elektronisko pastu, tie uzskatāmi par saņemtiem nākošajā darba dienā pēc to nosūtīšanas dienas, izņemot, ja tajā pašā dienā tiek saņemts otra Līdzēja atbildes elektroniskais pasts.
9.5. Ja paziņojums tiek nodots personīgi Līdzējam, tiek uzskatīts, ka adresāts ir saņēmis šo paziņojumu nodošanas dienā.

10. Citi noteikumi
10.1. Līguma noteikumi un Līguma noslēgšanas un izpildes gaitā Līdzēju saņemtā informācija un dokumenti no otra Līdzēja ir konfidenciāli. Līdzēji apņemas bez otra Līdzēja rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
10.2. Līdzējiem ir tiesības apstrādāt no otra Līdzēja iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.3. Līdzēju pienākums ir par sava nosaukuma, adreses, bankas konta un citām būtiskām izmaiņām, kā arī par reorganizāciju vai likvidāciju, nekavējoties, bet ne vēlāk kā 5 (piecu) dienu laikā rakstiski paziņot otram Līdzējam.
10.4. Visus strīdus vai domstarpības attiecībā uz Līgumu, ja tādas radīsies Līguma izpildes gaitā, risina pārrunu ceļā, bet, ja tas nav iespējams, tad tiesā normatīvajos aktos noteiktā kārtībā.
10.5. Līgums, tiesības un pienākumi, kas izriet no tā, ir saistoši Līdzēju un to attiecīgiem tiesību un saistību pārņēmējiem, pilnvarniekiem.
10.6. Līgums ir sagatavots un parakstīts uz  __ (_______) lapām 3 (trīs) eksemplāros, no kuriem 2 (divi) atrodas pie Pasūtītāja un 1 (viens) – pie Izpildītāja.
(vai)
Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abiem Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.
10.7. Līgumam tiek pievienoti pielikumi:  
10.7.1. 1. pielikums – Darba uzdevums kopā uz ___ (______) lappusēm;
10.7.2. 2. pielikums – Finanšu piedāvājums uz ___ (______) lappusēm.

